**Indledende jordfordelingsmøde**

**vedrørende Søborg Sø**

Jordfordelingen, der skal hjælpe med at sikre realisering af projektet for Søborg Sø, skal nu i gang.

Du inviteres hermed til et indledende møde om jordfordelingen.

Mødet holdes i **Søborg Forsamlingshus**

**Torsdag d. 6. september 2018 kl. 19**

På mødet vil Naturstyrelsen give en kort status for, hvor langt vi er med projektet lige nu, og Landbrugsstyrelsen vil gennemgå jordfordelingsprocessen og fortælle om de regler og den praksis, der er for deltagelse i en jordfordeling.

Der skal også vælges et lodsejerudvalg. Udvalget repræsenterer lodsejerne overfor Landbrugsstyrelsen og Naturstyrelsen, men har først og fremmest en rolle i den vurderingsforretning, som skal gennemføres som noget af det første i jordfordelingsforløbet.

Til mødet er inviteret alle lodsejere, som har jord inden for Landvindingslaget for Søborg Sø, og derfor kan forventes at blive deltagere i jordfordelingen.

Mødet forventes afsluttet inden kl. 21, og tilmelding er ikke nødvendig.

Med venlig hilsen

Lars Grumstrup Ida Dahl-Nielsen

Landbrugsstyrelsen Naturstyrelsen